Ανακοίνωση της κυβέρνησης του Ηνωμένου Βασιλείου αναφορικά με την οδηγία 94/22/ΕΚ του Ευρωπαϊκού Κοινοβουλίου και της Επιτροπής, της 30ής Μαΐου 1994, σχετικά με τους όρους για την απονομή και χρήση εξουσιοδοτήσεως για τη διερεύνηση των προοπτικών, εξερεύνηση και παραγωγή υδρογονανθράκων

(2001/C 206/04)

(Κείμενο που παρουσιάζει ενδιαφέρον για τον ΕΟΧ)

ΥΠΟΥΡΓΕΙΟ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ

ΚΑΝΟΝΙΣΜΟΙ ΠΕΡΙ ΠΑΡΑΓΩΓΗΣ ΠΕΤΡΕΛΑΙΟΥ ΣΕ ΘΑΛΑΣΣΙΕΣ ΠΕΡΙΟΧΕΣ ΤΟΥ 1988

1. Ο υπουργός Εμπορίου και Βιομηχανίας καλεί τους ενδιαφερόμενους, σύμφωνα με τις διατάξεις των κανονισμών περί παραγωγής πετρελαίου σε θαλάσσιες περιοχές του 1988 [Petroleum (Production) (Seaward Areas) Regulations 1988 - S.I. 1988 αριθ. 1213], όπως τροποποιήθηκε (εφεξής: "οι κανονισμοί του 1988") και των κανονισμών για την οδηγία αδειών υδρογονανθράκων, του 1995, (Hydrocarbons Licensing Directive Regulations 1995 - S.I. 1995 αριθ. 1434), να υποβάλουν αιτήσεις για άδεια παραγωγής σχετικά με τα τμήματα 43/21(α), 42/25(α) και 30/24. Χάρτης στον οποίο σημειώνονται τα διαθέσιμα τμήματα για προσφορά έχει κατατεθεί στη βιβλιοθήκη του Υπουργείου Εμπορίου και Βιομηχανίας, 1 Victoria Street, Λονδίνο SW1H 0ET. Ο χάρτης μπορεί να εξετασθεί μετά από προηγούμενη συνεννόηση [στα τηλέφωνα [αριθ. (44-207) 215 50 06 ή (44-207) 215 50 07] και φαξ [αριθ. (44-207) 215 56 65] μεταξύ των ωρών 9.15 και 16.45, Δευτέρα με Παρασκευή μέχρι τις 31 Οκτωβρίου 2001. Ο χάρτης είναι επίσης διαθέσιμος στις ιστοσελίδες του Υπουργείου Εμπορίου και Βιομηχανίας, στις σελίδες που αφορούν το πετρέλαιο και το φυσικό αέριο (oil and gas) στη διεύθυνση http://www.og.dti.gov.uk

2. Οποιαδήποτε άδεια εκδοθεί αναφορικά με τα τμήματα 43/21(α), 42/25(α) και 30/24 θα ενσωματώνει κατ' ουσία, υπό ορισμένες τροποποιήσεις και επιπρόσθετες διατάξεις σχετικά με θέματα που αναφέρονται παρακάτω, τις πρότυπες ρήτρες (model clauses) που αναφέρονται στο χρονοδιάγραμμα 4 των κανονισμών περί παραγωγής πετρελαίου σε θαλάσσιες περιοχές του 1988 (όπως αυτοί έχουν τροποποιηθεί) εκτός του ότι δεν εφαρμόζονται οι τροποποιήσεις στις πρότυπες ρήτρες των παραγράφων (a)(ii) και (c) έως (h) του κανονισμού 8 των κανονισμών (τροποποίηση) περί παραγωγής πετρελαίου σε θαλάσσιες περιοχές του 1996 (Petroleum (Production) (Seaward Areas) (Amendment) Regulations 1996).

ΑΙΤΗΣΕΙΣ ΓΙΑ ΧΟΡΗΓΗΣΗ ΑΔΕΙΩΝ

3. Όσον αφορά τα τμήματα που αναφέρονται στο σημείο 1 παραπάνω:

α) οι αιτήσεις πρέπει να υποβάλλονται στο τυποποιημένο έντυπο που διατίθεται από το Υπουργείο Εμπορίου και Βιομηχανίας. Αντίγραφα της τυποποιημένης έντυπης αίτησης χορήγησης αδείας, καθώς και κάθε άλλου εγγράφου που αναφέρεται στο κείμενο της παρούσας ανακοίνωσης ως διατιθέμενο από το Υπουργείο Εμπορίου και Βιομηχανίας μπορούν να ζητηθούν από το τμήμα χορηγήσεως αδειών, Διεύθυνση Πετρελαίου και Φυσικού Αερίου (Licensing Branch, Oil and Gas Directorate) του Υπουργείου Εμπορίου και Βιομηχανίας, 1 Victoria Street, Λονδίνο SW1H 0ET [τηλ. αριθ. (44-207) 215 51 11 ή (44-207) 215 50 32, φαξ αριθ. (44-207) 215 51 42]. Τα σχετικά έντυπα είναι επίσης διαθέσιμα από τις ιστοσελίδες του Υπουργείου Εμπορίου και Βιομηχανίας, στις σελίδες που αφορούν το πετρέλαιο και το φυσικό αέριο (oil and gas). Τα παραπάνω έγγραφα είναι επίσης διαθέσιμα στις ιστοσελίδες του Υπουργείου Εμπορίου και Βιομηχανίας, στις σελίδες που αφορούν το πετρέλαιο και το φυσικό αέριο (oil and gas)·

β) η κατάθεση των αιτήσεων πρέπει να γίνει στη Διεύθυνση Πετρελαίου και Φυσικού Αερίου (Oil and Gas Directorate) του Υπουργείου Εμπορίου και Βιομηχανίας, 1 Victoria Street, Λονδίνο SW1H 0ET, μαζί με το τέλος αιτήσεως 2820 λιρών στερλινών ανά αίτηση. Οι αιτήσεις θα γίνονται δεκτές μεταξύ 14.00 και 16.30, στις 31 Οκτωβρίου 2001. Καμία αίτηση δε θα γίνεται δεκτή μετά από τις 16.30 κατά την παραπάνω ημερομηνία·

γ) οι αιτούντες καλούνται να αναφέρουν τυχόν προτιμήσεις μεταξύ των τμημάτων για τα οποία υποβάλλεται αίτηση·

δ) οι αιτούντες πρέπει να χορηγήσουν αναλυτικές λεπτομέρειες του προγράμματος εργασίας για την αρχική περίοδο, που προτίθενται να θέσουν σε εφαρμογή αν τους χορηγηθεί η σχετική άδεια (βλέπε το σημείο 9 κατωτέρω)·

ε) οι αιτούντες που προτίθενται επίσης να χειρίζονται και τις σχετικές εγκαταστάσεις πρέπει να υποβάλουν δήλωση της γενικής περιβαλλοντικής τους πολιτικής για την εκτέλεση των περί ων η άδεια εργασιών σε θαλάσσιες περιοχές·

στ) περαιτέρω οδηγίες για τα δικαιολογητικά στα οποία οι αιτούντες μπορούν να βασίσουν τις αιτήσεις τους παρέχονται στις κατευθυντήριες οδηγίες (Notes for Applicants) που διατίθενται από το Υπουργείο Εμπορίου και Βιομηχανία·

ζ) εκτός αν άλλως αναφέρεται στις κατευθυντήριες οδηγίες, το υλικό που διατίθεται προς υποστήριξη των αιτήσεων θα θεωρηθεί εμπιστευτικό. Το υλικό αυτό δε θα αποκαλυφθεί σε τρίτους χωρίς τη συμφωνία του υποβάλλοντος την αίτηση, εκτός αν έχει ήδη αποκαλυφθεί σύμφωνα με τους όρους οποιασδήποτε άδειας η οποία έχει ανατεθεί μετά την παρούσα αίτηση ή αν έχει ήδη δημοσιοποιηθεί ή η δημοσιοποίησή του απαιτείται από το νόμο.

4. Η αξιολόγηση των αιτήσεων θα γίνει με γνώμονα τη μόνιμη ανάγκη πραγματοποίησης ταχύτατων, διεξοδικών, αποτελεσματικών και ασφαλών εξερευνήσεων για τον προσδιορισμό κοιτασμάτων πετρελαίου και φυσικού ερίου στην ηπειρωτική υφαλοκρηπίδα του Ηνωμένου Βασιλείου, λαμβάνοντας υπόψη και τα κριτήρια προστασίας του περιβάλλοντος. Οι αιτήσεις θα κριθούν με βάση τα ακόλουθα κριτήρια:

α) την οικονομική δυνατότητα του αιτούντος να εκτελέσει τις δραστηριότητες τις επιτρεπόμενες κατά την αρχική περίοδο τυχόν αδειών ή παρεχόμενων αδειών, περιλαμβανομένου και του προγράμματος εργασίας που υποβλήθηκε με σκοπό την αξιολόγηση της πλήρους δυναμικότητας της περιοχής εντός του σχετικού τμήματος ή των σχετικών τμημάτων·

β) την τεχνική ικανότητα του αιτούντος να εκτελέσει τις δραστηριότητες τις επιτρεπόμενες κατά τη διάρκεια της αρχικής περιόδου, περιλαμβανομένου και του προσδιορισμού των προοπτικών για υδρογονάνθρακες εντός του σχετικού τμήματος ή των σχετικών τμημάτων. Η τεχνική ικανότητα θα αξιολογηθεί εν μέρει με βάση την ποιότητα της γεωλογικής ανάλυσης της σχετικής με το τμήμα ή τα τμήματα (λαμβανομένου επίσης υπόψη του κατά πόσον οι γενόμενες εργασίες συνιστούν καινοτομία)·

γ) τον τρόπο με τον οποίο ο αιτών σκοπεύει να εκτελέσει τις δραστηριότητες τις επιτρεπόμενες κατά την αρχική περίοδο, συμπεριλαμβανομένης και της ποιότητας του υποβληθέντος προγράμματος εργασίας για την αξιολόγηση της πλήρους δυναμικότητας της περιοχής που καλύπτει η αίτηση. Η διάρκεια της αρχικής περιόδου της άδειας μπορεί να ποικίλλει ανάλογα με τη φύση των προτάσεων που αφορούν τις εργασίες και οι οποίες έχουν υποβληθεί από τους αιτούντες και με τη σύμφωνη γνώμη του υπουργού·

δ) όπου ο αιτών κατέχει ή κατείχε στο παρελθόν οποιαδήποτε άδεια που εμπίπτει στο πεδίο εφαρμογής του νόμου περί πετρελαίου του 1998 (Petroleum Act 1998) ή προηγούμενης νομοθεσίας έχουσας παρόμοια εφαρμογή, οποιαδήποτε έλλειψη αποτελεσματικότητας και ευθύνης που επέδειξε ο αιτών κατά την εκτέλεση εργασιών σύμφωνα με την άδεια αυτή.

5. Οι αιτούντες θα πρέπει να σημειώσουν ότι ενώ οι αρχές που αντιπροσωπεύουν οικολογικά ενδιαφέροντα και τα ενδιαφέροντα άλλων χρηστών της θάλασσας έχουν επιβεβαιώσει ότι δεν υφίστανται παράγοντες για τους οποίους έχουν ευθύνη και οι οποίοι αποκλείουν την προσφορά για την παροχή άδειας για τα τμήματα 43/21(α), 42/25(α) και 30/24, η απονομή αδειών μπορεί να υπόκειται σε αποδοχή από τους αιτούντες όρων ή συνθηκών που αποσκοπούν στην προστασία τέτοιων ενδιαφερόντων. Για πληροφορίες αναφορικά με ενδεικτικούς όρους οι οποίοι μπορεί να προσαρτηθούν σε συγκεκριμένα τμήματα για την προστασία συγκεκριμένων ενδιαφερόντων αποταθείτε στο Υπουργείο Εμπορίου και Βιομηχανίας (Department of Trade and Industry). Λεπτομέρειες των όρων που θα προσαρτηθούν σε άδειες επιπλέον των όσων επιβάλλονται από τις πρότυπες ρήτρες των κανονισμών 1988 θα επισυνάπτονται με τυχόν αλληλογραφία απονομής της άδειας. Αυτοί οι όροι θα ενσωματώνονται επίσης στο κύριο σώμα της άδειας.

6. Μετά από εξέταση όλων των αιτήσεων σχετικά με τα τμήματα που αναφέρονται στην παράγραφο 1, ο υπουργός θα επιλέξει τους αιτούντες στους οποίους είναι διατεθειμένος να απονέμει άδειες. Οι αιτούντες στους οποίους ο υπουργός είναι διατεθειμένος να απονέμει άδειες θα ειδοποιηθούν όχι αργότερα από ένα έτος μετά την παραλαβή των αιτήσεων.

7. Οι υποψήφιοι για τους οποίους εκδόθηκαν αρνητικές αποφάσεις θα ειδοποιηθούν γραπτώς. Οι αιτούντες μπορούν να πληροφορηθούν τους λόγους για την απόφαση του υπουργού αν υποβάλουν εγγράφως σχετική αίτηση για τη χορήγηση των πληροφοριών αυτών.

8. Σε όλες τις περιπτώσεις κατά τις οποίες ο υπουργός είναι διατεθειμένος να παραχωρήσει την αντίστοιχη άδεια, αυτή θα δίνεται υπό την προϋπόθεση ότι, εντός 28 ημερών από την ημερομηνία κατά την οποία ο υπουργός απευθύνει τη σχετική προσφορά, ο αιτών:

α) θα επιβεβαιώσει γραπτώς των αποδοχή όλων των όρων της άδειας και προγράμματος εργασίας που προτείνονται από τον υπουργό μετά από συζητήσεις με τον αιτούντα·

β) θα καταβάλει στον υπουργό το κατάλληλο τίμημα της άδειας, που αναφέρεται στην κατωτέρω παράγραφο 11(α), και

γ) θα επιβεβαιώσει γραπτώς την αποδοχή τυχόν ειδικών όρων με τους οποίους πρέπει να συμμορφωθεί.

ΠΕΡΙΟΔΟΣ ΤΗΣ ΑΔΕΙΑΣ ΚΑΙ ΠΛΗΡΩΤΕΟ ΤΙΜΗΜΑ

9. Υπό τους όρους που αναφέρονται παρακάτω, οι άδειες που εκδίδονται για τα τμήματα που αναφέρονται στο σημείο 1 θα ισχύουν για μια αρχική περίοδο έξι ετών με προοπτική επέκτασης για μία δεύτερη περίοδο δώδεκα ετών. Η δεύτερη περίοδος μπορεί να επεκταθεί και πέραν των δώδεκα ετών για μια ακόμη περίοδο δεκαοκτώ ετών. Ως ενδείκνυται στο παραπάνω σημείο 4 στοιχείο γ), η διάρκεια της αρχικής περιόδου της άδειας μπορεί να ποικίλλει ανάλογα με τη φύση των προτάσεων που αφορούν τις εργασίες και οι οποίες έχουν υποβληθεί από τους αιτούντες και με τη σύμφωνη γνώμη του υπουργού.

10. Η δυνατότητα συνέχισης της άδειας στη δεύτερη περίοδο μπορεί να εξασκείται από τον αδειούχο μετά από γραπτή προειδοποίηση προς τούτο όχι λιγότερο από τρεις μήνες πριν από τη λήξη της αρχικής περιόδου. Με την εξάσκηση αυτής της δυνατότητας, ο αδειούχος θα πρέπει να παραδώσει μέρος της περιοχής της άδειας εκτός όπου η περιοχή αποτελείται από λιγότερους από 30 τομείς (η λέξη "τομέας" ορίζεται ως μέρος τμήματος που αποτελεί περιοχή περικλειόμενη από γραμμές λεπτών γεωγραφικού μήκους και πλάτους χωρισμένων με ένα λεπτό αντιστοίχως). Όταν απαιτείται η παράδοση μέρους, αυτό υπολογίζεται ως ακολούθως:

i) αν η αρχική περιοχή η καλυπτόμενη από την άδεια αποτελείτο από εξήντα ή περισσότερους τομείς, το μέρος που θα παραδοθεί δεν πρέπει να είναι μικρότερο από το ήμισυ του αριθμού αυτών των τομέων, ή

ii) αν η αρχική περιοχή η καλυπτόμενη από την άδεια αποτελείτο από περισσότερους των τριάντα αλλά λιγότερους των εξήντα τομέων, το μέρος που θα παραδοθεί πρέπει να είναι τέτοιου αριθμού ώστε να αφήνει συνεχές μέρος που να αποτελείται από τριάντα τομείς.

Οποιαδήποτε περιοχή που πρόκειται να παραδοθεί πρέπει να είναι σύμφωνη με την πρότυπη ρήτρα 8 του χρονοδιαγράμματος 4 των κανονισμών του 1988 ως είχε πριν από τις τροποποιήσεις που έγιναν από τους κανονισμούς τροποποίησης περί παραγωγής πετρελαίου σε θαλάσσιες περιοχές του 1996 περιγραφή της οποίας πρέπει να περιλαμβάνεται στην εν λόγω ανακοίνωση.

11. Το τίμημα που απαιτείται για τις άδειες παραγωγής που θα χορηγηθούν ως αποτέλεσμα της παρούσας πρόσκλησης θα συναποτελείται περιληπτικά από:

α) μια αρχική πληρωμή, κατά το χρόνο που γίνεται αποδεκτή η προσφορά άδειας, 410 λιρών στερλινών για κάθε τετραγωνικό χιλιόμετρο που περιλαμβάνεται στην περιοχή της άδειας·

β) ακόλουθες ετήσιες πληρωμές με έναρξη την έκτη επέτειο της ημερομηνίας έναρξης της περιόδου της άδειας (και μετά την εκτέλεση της επιλογής συνέχισης της κατοχής της άδειας για δεύτερη περίοδο), όταν θα καταβάλλεται ποσό 470 λιρών στερλινών για κάθε τετραγωνικό χιλιόμετρο της περιοχής στην οποία αναφέρεται τότε η άδεια, και αυξανόμενο ετησίως κατά 470 λίρες στερλίνες έως ότου το πληρωτέο ετήσιο ποσό φτάσει το ποσό των 7050 λιρών στερλινών για κάθε τετραγωνικό χιλιόμετρο εντός της περιοχής υπό άδεια, υποκείμενο σε διετή αναθεώρηση σε συνάρτηση με τη μεταβολή του δείκτη τιμών ακαθάρτου πετρελαίου που αγοράζεται από τα διυλιστήρια (με βάση της ενεργειακές στατιστικές που δημοσιεύονται στην επετηρίδα του Ηνωμένου Βασιλείου - Digest of UK Energy Statistics), αν έτσι αποφασίσει ο υπουργός. Ο υπουργός δε θα αναλαμβάνει διετή καθορισμό αυξάνοντας ή μειώνοντας τις οφειλόμενες ετήσιες πληρωμές εκτός αν ο καθορισμός θα έχει ως αποτέλεσμα η πληρωμή να καθορίζεται άνω του 5 % υψηλότερα ή χαμηλότερα από τον προηγούμενο καθορισμό, ή στην περίπτωση του πρώτου διετούς καθορισμού, άνω των 5 % υψηλότερα από 7050 λίρες στερλίνες ανά τετραγωνικό χιλιόμετρο. Περαιτέρω πληροφορίες όσον αφορά τα πληρωτέα ποσά είναι διαθέσιμες από το Υπουργείο Εμπορίου και Βιομηχανίας, καθώς και από τις ιστοσελίδες του Υπουργείου στις σελίδες τις σχετικές με το πετρέλαιο και το φυσικό αέριο (oil and gas)·

γ) ποσοστό 12,5 % πληρωτέο για πετρέλαιο προερχόμενο και εξοικονομούμενο από οποιοδήποτε μέρος περιοχής στην οποία εδόθη συγκατάθεση ανάπτυξης πριν από την 1η Απριλίου 1982.